Viborger Samler, 1842-02-15
Udenlandske Efterretninger. China. Det er af en af Sir Henry Pottinger udstedet Parolbefaling, at man erfarer Englændernes Besættelse af Øen Tschsuans Hovedstad, Tinghae. J de 8 Maaneder, da Englænderne havde rømmet Øen havde Chineserne stærkt befæstet Staden og Øen; og ved Englændernes Angreb forsvarede de sig bedre end sædvanligt. Efter 2 Timers Kamp faldt Staden i Briternes Hænder; en stor Mængde Skyts - hvoriblandt 140 Messingkanoner – Vaaben, Forraad, Krudtmagazi ner, Riis m. m. faldt i Seierherrernes Hænder. Den 10de Octbr. stormede Briterne den i Mundingen af Ringpofloden beliggende Stad Thinhai; af det betydelige Bytte Briterne tilkæmpede sig, udhæves især 150 Messingkanoner. Den keiserlige Commissair vilde ikke overleve Nederlaget; han søgte at drukne sig; Forsøget mislykkedes vel, men han døde af Følgerne af Forsøget. Den 13de seilede Expeditionen op af Ringpofloden, og Staden Ringpbesattes uden Modstand. Affghanistan. Denne Stat beboes af en Mængde afhængige Stammer, der næsten ikke staae i nogen Forbindelse med hverandre, og der kun udvise Centralregjeringen saa megen Lydighed, som det behager dem. En egentlig Centralregjering har kun sjelder fundet Sted. Efterat den svage Schach Schudschahavde besteget Thronen, rebellerede den mægtige Gildschistamme, hvis Erhvervskilder den britiske Stridsmagtildeels havde stoppet; den af denne Stamme beboede Egn var beqvem for dens Røverier, hvis Ødelæggelse strakte sig lige indtil Nærheden af Staden Kabul. Unde disse Omstændigheder var ikke Andet tilbage for Englænderne end at tilkjøbe sig hine Stammers Lydighed. Britisk Guld flød rigeligen; Freden afkjøbtes de enkelte Stammer, der lovede ei mere at forurolige eller udplyndre Karavanerne og Convoierne. Udtællingerne af Rupier trykkede imidlertid haardt paa det ostindiske Skatkammer, og i en ulykkelig Stund beregnede Sir W. Maghten, den nuværende Gouverneur i Bombay, at det vilde være tilraadeligt at indskrænke og afknappe Udtællingerne. En Sum, mindre end den stipulerede, sendtes til Cheiberpasserne, hvor de østlige Gildschier husere, og det øieblikkelige Resultat var en almindelig Opstand, der endte med en tota Afbrydelse af al Samfærdsel imellem Ostindien og Affghanstan. Den første Efterretning, der angaaende Jnsurrectionen kom til det britisk ostindiske Gebeet, bragte tillige Efterretningen om en Mængde Fegtninger, der havde fundet Sted deels i Passerne ved Churd, deels paa den store Landevei fra Pendschab til Kabul, hvor Generalmajor Sir Rob. Sale angrebes med betydeligt Tab; kun med stor Møie naaede denne Officier Staden Dschellabad. Samtidig med denne Opstand var en almindelig Jnsurrection i Schach Schudschas Residentsstad, Kabul. J Begyndelsen hedte det, at religiøs Fanatisme havde fremkaldt Opstanden; derefter fortalte man, at Schachens blinde Broder havde ophidset Jndbyggerne. Men den sande Aarsag maa søges deri, at Jndvaanerne i Kabul have gjort fælleds Sag med Gildschierne. – Da mange Depescher ere opfangede af Oprørerne, saa mangler man Efterretninger om de senere stedfundne Begivenheder. Med Bestemthed veed man kun, at Kabul er i Opstand, at en Deel aff den britiske Stridsmagt er indesluttet i Bala=Hissar(Citadellet i Kabul) tilligemed Schachen og Sir W. Maghten, og at de øvrige Tropper - ifølge de første og ældste Efterretninger - staae i deres Cantonnements. Et CorpsGurschas i Kurdistan er tilintetgjort, og den ved dette Corps staaende Major Eldred Pottinger, er undkommen til Kabul. En ligesaa sørgelig Skjebne havde et Detaschement af 100 Md., der marscherede fra Kandahar til Gisni. - Pilsch=Bulak blev angreben af Ulustammen, og efterat Besætningen havde bortskudt sin Munition, maatte den slaae sig igjennem til Lolpurab. – Jmidlertid veed man dog, at Kandahar, Gisni og Citadellet i Kabul holde sig endnu, og man er ikke i Bekymring for dem. De af Generalgouverneuren til Kabul afsendte Tropper skulle forene sig med de fra dette Rige tilbagevendende Detaschementer, og tilsomst trænge ind i Affghanstan. Dost Mubammed Chan er endnu under streng Bevogtning i Kurnal; han beklager sig over, at man, trods det ham givne Løfte, ikke anviser ham Ludianah til Opholdsted, Men sidstnævnte Stad ligger ved Grændsen, og under nuværende Omstændigheder vilde det være uklogt af den britiske Regjering at henflytte ham til en Grændsestad.